pythainlp/thai_wikipedia_clean_20230101 huggingface dataset:
วัดสำพะเนียง สร้างขึ้นเป็นวัดนับตั้งแต่ พ.ศ. 2330 ได้มีนามตามชื่อบ้าน ชาวบ้านเรียกว่า “ วัดสนามควาย” ได้รับพระราชทานวิสุงคามสีมา พ.ศ. 2450
วัดสำพะเนียง ตั้งอยู่เลขที่ 136 บ้านสำพะเนียง หมู่ที่ 6 ตำบลบ้านสำพะเนียง อำเภอบ้านแพรก จังหวัดพระนครศรีอยุธยา สังกัดคณะสงฆ์มหานิกาย มีที่ดินตั้งวัดเนื้อที่ 24 ไร่ 3 งาน 20 ตารางวา โฉนดเลขที่ 8638 , 1266 พื้นที่ตั้งวัดเป็นที่ราบสูง
เสนาสนะ/ถาวรวัตถุ.
อาคารเสนาสนะต่างๆมี อุโบสถกว้าง 12 เมตร ยาว 20 เมตร สร้าง พ.ศ. 2458 ก่ออิฐถือปูน ศาลาการเปรียญกว้าง 16 เมตร ยาว 32 เมตร สร้างด้วยไม้ พ.ศ. 2474 หอสวดมนต์กว้าง 10 เมตร ยาว 16 เมตร สร้างด้วยไม้ พ.ศ. 2484 กุฎีสงฆ์ จำนวน 6 หลัง เป็นอาคารไม้ และอาคารคอนกรีต สำหรับปูชนียวัตถุมีพระประธานในอุโบสถ
กองพุทธศาสนสถาน,กรมการศาสนา,กระทรวงศึกษาธิการ,ประวัติวัดทั่วราชอาณาจักร เล่มที่ 3 อยุธยา สระบุรี อ่างทอง,กรุงเทพ ฯ โรงพิมพ์การศาสนา,2531. หน้า 408
Wilhelm Ritter von Leeb
จักรพรรดินีอู่
ทกส์โทโมร์ ข่าน
จักรพรรดิหยวนอี้จง ( , 1885 – พฤศจิกายน 1931) หรือ ทกส์โทโมร์ ข่าน (Төгстөмөр хаан) เป็น จักรพรรดิองค์สุดท้ายแห่งราชวงศ์หยวน พระนามเดิมเมื่อแรกประสูติคือ ทกส์โทโมร์ ("Төгстөмөр") จักรพรรดิองค์ที่ 3 และจักรพรรดิองค์สุดท้ายที่ทรงอำนาจแห่ง ราชวงศ์หยวนเหนือ จนถึงรัชสมัยของ ดายันข่าน
โทกูส เตมูร์ประสูติเมื่อ พ.ศ. 1885 เป็นพระราชโอรสองค์เล็กใน จักรพรรดิยฺเหวียนฮุ่ยจง และเป็นพระราชอนุชาต่างพระราชมารดาของ จักรพรรดิยฺเหวียนเจาจง เมื่อจักรพรรดิยฺเหวียนเจาจงเสด็จสวรรคตโดยไร้รัชทายาทใน พ.ศ. 1921 โทกูส เตมูร์ได้ขึ้นสืบราชบัลลังก์ต่อมาโดยมีพระนามเป็นภาษามองโกลว่า อสฮัล ข่าน ("Усхал Khan") โดยระหว่างพิธีฝังพระศพจักรพรรดิองค์ก่อนทางราชสำนักหมิงได้ส่งราชทูตมาเพื่อเจรจาปล่อยตัวองค์ชายไมดาร์บาลที่ถูกจับในสงครามเมืองอิ้งชาง (應昌)
โดยตลอด 10 ปีแห่งรัชสมัยพระองค์ได้ส่งกองทัพมองโกลเข้ามารุกรานในดินแดนของราชวงศ์หมิงหลายครั้งพร้อมกับที่จะป้องกันดินแดนของมองโกลจากรุกรานของต้าหมิงหลายครั้งเช่นกันจนกระทั่งพระองค์เสด็จสวรรคตในเดือนพฤศจิกายน พ.ศ. 1931
รางวัลคมชัดลึก อวอร์ด สาขานักแสดงสมทบชายยอดเยี่ยมประเภทละครโทรทัศน์
รางวัลคมชัดลึก อวอร์ด สาขานักแสดงสมทบชายยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงชายที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงชายที่ได้เข้าชิงสาขานี้จะต้องเป็นนักแสดงชายที่รับบทสมทบในละครเรื่องนั้นๆ รางวัลนี้ตัดสินโดยคณะกรรมการผู้ทรงคุณวุฒิ
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงสมทบชายยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
พระราชภาวนาพิธาน,วิ (ศิริวัฒน์ สิริวฑฺฒโน)
บาสตีลล์
บาสตีลล์ (, เขียน BΔSTILLE) เป็นวงดนตรีจากสหราชอาณาจักร ก่อตั้งในปี ค.ศ. 2010 เดิมเป็นโครงการดนตรีของแดน สมิธ นักร้องนำเพียงคนเดียว ก่อนจะขยายเป็นวงดนตรีที่มีสมาชิกเพิ่มเติมคือไคล์ ซิมมอนส์ (คีย์บอร์ด), วิลล์ ฟาร์ควอร์สัน (กีตาร์เบส) และคริส "วูดดี" วูด (กลองชุด) ชื่อวงมาจากวันเกิดของสมิธ (14 กรกฎาคม) ซึ่งตรงกับวันบัสตีย์ในประเทศฝรั่งเศส
บาสตีลล์เปิดตัวเมื่อเดือนกรกฎาคม ค.ศ. 2010 ด้วยซิงเกิล "Flaws" และ "Icarus" กับค่ายเพลงยังแอนด์ลอสต์คลับและเริ่มเป็นที่รู้จักจากการสนับสนุนของอเล็กซ์ เบเกอร์ พิธีกรรายการวิทยุ จากนั้นพวกเขาได้ออกอีพีแรก "Laura Palmer" ในปี ค.ศ. 2011 ในปีเดียวกัน บาสตีลล์เซ็นสัญญาเป็นศิลปินในค่ายเวอร์จินเรเคิดส์ ปี ค.ศ. 2013 พวกเขาออกอัลบั้มแรก "Bad Blood" ที่ขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 3 ของชาร์ตอัลบั้มเพลงร็อกของบิลบอร์ด ในอัลบั้มนี้ประกอบด้วยทุกเพลงจากอีพี "Laura Palmer" และเพลงใหม่หลายเพลง มีซิงเกิลที่เป็นที่รู้จักอย่าง "Bad Blood", "Pompeii" และ "Things We Lost in the Fire" ในปีเดียวกัน พวกเขาออกอัลบั้มแรกของพวกเขาใหม่ในชื่อ "All This Bad Blood" มีซิงเกิลนำอย่าง "Of the Night" ซึ่งเป็นเพลงแมชอัประหว่างเพลง "The Rhythm of the Night" ของวงโคโรนากับเพลง "Rhythm Is a Dancer" ของวงสแน็ป!
ในปี ค.ศ. 2016 บาสตีลล์ออกอัลบั้มที่สอง "Wild World" ซึ่งขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 4 ของชาร์ตบิลบอร์ด 200 มีซิงเกิลนำอย่าง "Good Grief", "Send Them Off!", "Blame" และ "Glory"
ในปี ค.ศ. 2018 พวกเขาออกซิงเกิล "Quarter Past Midnight" ซึ่งขึ้นถึงอันดับที่ 3 ของชาร์ตเพลงออลเทอร์นาทิฟในสหรัฐ ซิงเกิลนี้เป็นซิงเกิลนำของอัลบั้มที่สาม "Doom Days" ซึ่งออกจำหน่ายในเดือนมิถุนายน ค.ศ. 2019 ต่อมาในปี ค.ศ. 2021 บาสตีลล์ออกซิงเกิล "Distorted Light Beam" ที่ร่วมเขียนและโปรดิวซ์กับไรอัน เทดเดอร์ นักร้องนำวงวันรีพับลิก ซิงเกิลนี้เป็นซิงเกิลนำของอัลบั้มที่สี่ "Give Me The Future" ซึ่งออกจำหน่ายในเดือนกุมภาพันธ์ ค.ศ. 2022
เซเรียอา ฤดูกาล 2017–18
เซเรียอา ฤดูกาล 2017–18 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 116ของลีกสูงสุดฟุตบอลอิตาลี, และเป็นฤดูกาลที่ 8นับตั้งแต่ถอนตัวออกจากลีกเซเรียเบ. ยูเวนตุส เป็นแชมป์เก่าที่จะมาป้องกันแชมป์. ฤดูกาลจะเริ่มต้นตั้งแต่วันที่ 19 สิงหาคม ค.ศ. 2017 ถึงวันที่ 20 พฤษภาคม ค.ศ. 2018.
มี 20 ทีมที่ลงแข่งขันในลีก โดย 17 ทีมมาจากฤดูกาล 2016–17 และอีก 3 ทีมเลื่อนชั้นขึ้นมาจากเซเรียเบ ฤดูกาล 2016–17 มีรายชื่อเรียงลำดับตามตัวอักษรดังนี้
4 ผู้เล่นที่ทำสี่ประตู ;
เดเอ็ฟเบ-โพคาล ฤดูกาล 2017–18
เดเอ็ฟเบ-โพคาล ฤดูกาล 2017–18 เป็นฤดูกาลที่ 75 ของการแข่งขันฟุตบอลถ้วยเยอรมันแบบแพ้คัดออกประจำปี ซึ่งจะเริ่มต้นเมื่อวันที่ 11 สิงหาคม พ.ศ. 2560 (ค.ศ. 2017) กับรอบแรกจากหกรอบและจะสิ้นสุดลงในวันที่ 19 พฤษภาคม พ.ศ. 2561 (ค.ศ. 2018) กับรอบชิงชนะเลิศที่ สนามกีฬาโอลิมปิก ใน เบอร์ลิน. ทีมชนะเลิศของเดเอ็ฟเบ-โพคาลนั้นจะได้สิทธิ์สำหรับปีถัดไปของ ยูฟายูโรปาลีก, ถ้าไม่ได้สิทธิ์อยู่แล้วสำหรับ ยูฟ่าแชมเปียนส์ลีก ผ่านอันดับในลีก.
แต่ละรอบของการแข่งขันฤดูกาล 2017–18 ที่มีกำหนดไว้ดังต่อไปนี้:
การจับสลากสำหรับรอบแรกจะจัดขึ้นในวันที่ 11 มิถุนายน พ.ศ. 2560 (ค.ศ. 2017) ในเวลา 18:00 (เวลาท้องถิ่น), กับ เซบัสเตียน เคห์ล จะเป็นผู้ทำการจับสลากในรอบนี้. สามสิบสองนัดจะทำการลงเล่นตั้งแต่วันที่ 11 ถึง 14 สิงหาคม พ.ศ. 2560 (ค.ศ. 2017).
การจับสลากสำหรับรอบสองจะจัดขึ้นในวันที่ 20 สิงหาคม พ.ศ. 2560 (ค.ศ. 2017) ในเวลา 18:00 (เวลาท้องถิ่น). สิบหกนัดจะทำการลงเล่นตั้งแต่วันที่ 24 ถึง 25 ตุลาคม พ.ศ. 2560 (ค.ศ. 2017).
การจับสลากสำหรับรอบ 16 ทีมสุดท้ายจะจัดขึ้นในวันที่ 29 ตุลาคม พ.ศ. 2560 (ค.ศ. 2017) ในเวลา 18:00 (เวลาท้องถิ่น), กับ สเตฟาน เอฟเฟนแบร์ก จะเป็นผู้ทำการจับสลากในรอบนี้. แปดนัดจะทำการลงเล่นตั้งแต่วันที่ 19 ถึง 20 ธันวาคม พ.ศ. 2560 (ค.ศ. 2017).
การจับสลากสำหรับรอบก่อนรองชนะเลิศจะจัดขึ้นในวันที่ 7 มกราคม พ.ศ. 2561 (ค.ศ. 2018) ในเวลา 18:00 (เวลาท้องถิ่น), กับ โอลิเวอร์ ร็อกกิสช์ จะเป็นผู้ทำการจับสลากในรอบนี้. สี่นัดจะทำการลงเล่นตั้งแต่วันที่ 6 ถึง 7 กุมภาพันธ์ พ.ศ. 2561 (ค.ศ. 2018).
การจับสลากสำหรับรอบรองชนะเลิศจะจัดขึ้นในวันที่ 11 กุมภาพันธ์ พ.ศ. 2561 (ค.ศ. 2018) ในเวลา 18:00 (เวลาท้องถิ่น). สองนัดจะทำการลงเล่นตั้งแต่วันที่ 17 ถึง 18 เมษายน พ.ศ. 2561 (ค.ศ. 2018).
นัดชิงชนะเลิศจะจัดขึ้นในวันที่ 19 พฤษภาคม 2560 ที่สนาม โอลึมเพียชตาดิโยน ใน เบอร์ลิน.
ด้านล่างนี้คืออันดับผู้ทำประตูสูงสุดของเดเอ็ฟเบ-โพคาล, เรียงลำดับแรกตามจำนวนประตู, และตามด้วยตัวอักษรในกรณีที่จำเป็น. ประตูที่ทำได้ในการยิงลูกโทษจะไม่นับรวม.
มิสแกรนด์สหราชอาณาจักร
มิสแกรนด์สหราชอาณาจักร  เป็นการประกวดนางงามระดับประเทศของสหราชอาณาจักร ซึ่งผู้ชนะการประกวดจะเป็นตัวแทนของประเทศเข้าร่วมการประกวดมิสแกรนด์อินเตอร์เนชันแนล โดยในปี ค.ศ. 2013 มีตัวแทนเข้าร่วมการประกวดมิสแกรนด์อินเตอร์เนชันแนลเพียง 2 คน ในตำแหน่งมิสแกรนด์อังกฤษและมิสแกรนด์เวลส์ และในปี ค.ศ. 2014 มีเพียง 1 ตำแหน่ง คือ มิสแกรนด์สหราชอาณาจักร แต่หลังจากปี ค.ศ. 2016 เป็นต้นมา ฮอลลี ลูอิส (Holly Louise) เป็นผู้ได้รับสิทธิ์ในการจัดประกวดหาตัวแทนจากสหราชอาณาจักรเพื่อเข้าร่วมการประกวดมิสแกรนด์อินเตอร์เนชันแนล จึงได้มีการจัดประกวดเพื่อหาตัวแทนในตำแหน่งต่าง ๆ ขึ้นเป็นครั้งแรก โดยมีผู้ดำรงตำแหน่งทั้งสิ้น 3 คน คือ มิสแกรนด์อังกฤษ, มิสแกรนด์สกอตแลนด์ และมิสแกรนด์เวลส์ ต่อมาในปี ค.ศ. 2017 ได้มีตำแหน่ง มิสแกรนด์ไอร์แลนด์เหนือ เพิ่มมาจากเดิม เนื่องจาก โคลอี หลุยส์ เดวีส์ (Chloe Louise Davies) ได้รับสิทธิ์ในการจัดส่งตัวแทนจากไอร์แลนด์เหนือเพื่อเข้าร่วมการประกวดมิสแกรนด์อินเตอร์เนชันแนล 2017 ที่ประเทศเวียดนาม
ผู้ดำรงตำแหน่งมิสแกรนด์สหราชอาณาจักรในปีแรก คือ จูลี มอนตากิว จากลิเวอร์พูล และโซฟี ฮอลล์ จากคาร์ดิฟฟ์ ซึ่งดำรงตำแหน่งมิสแกรนด์อังกฤษ 2013 และมิสแกรนด์เวลส์ 2013 ตามลำดับ โดยเป็นตำแหน่งที่ได้รับการแต่งตั้งจากผู้อำนวยการการประกวดในขณะนั้น และทั้ง 2 คนได้เข้าร่วมการประกวดมิสแกรนด์อินเตอร์เนชันแนล 2013 ที่ประเทศไทย ส่วนผู้ดำรงตำแหน่งมิสแกรนด์สหราชอาณาจักรคนปัจจุบัน คือ สเตฟานี ไวแอต, เฮเลน มาเฮอร์ และแคธรีน แฟนชอว์ ดำรงตำแหน่งมิสแกรนด์อังกฤษ, มิสแกรนด์สกอตแลนด์ และมิสแกรนด์เวลส์ ตามลำดับ ซึ่งได้รับตำแหน่งจากการประกวดมิสแกรนด์สหราชอาณาจักร 2020 และแอมเบอร์ วอลช์ มิสแกรนด์ไอร์แลนด์เหนือ 2020 โดยตัวแทนทุกคนยกเว้น แอมเบอร์ วอลช์ ได้เข้าร่วมการประกวดมิสแกรนด์อินเตอร์เนชันแนล 2020 ในเดือนมีนาคม ค.ศ. 2021 ที่ประเทศไทย
การจัดประกวดเพื่อหาผู้ดำรงตำแหน่งมิสแกรนด์สหราชอาณาจักรนั้น ถูกจัดขึ้นเป็นครั้งแรกในปี ค.ศ. 2015 โดยในปี ค.ศ. 2013 – 2014 ผู้ดำรงตำแหน่งมิสแกรนด์สหราชอาณาจักรจะมาจากการแต่งตั้งโดยผู้ได้รับสิทธิ์ในการจัดหาตัวแทนในปีนั้น โดยในปี ค.ศ. 2013 มีผู้ดำรงตำแหน่งมิสแกรนด์จากสหราชอาณาจักร 2 คน คือ มิสแกรนด์อังกฤษและมิสแกรนด์เวลส์ ส่วนปี ค.ศ. 2014 มีเพียง 1 คนในนามมิสแกรนด์สหราชอาณาจักร ในปี ค.ศ. 2015 หลังจากมีการเปลี่ยนแปลงผู้ถือลิขสิทธิ์ โดย Holly Louise ผู้ก่อตั้ง Pageant Girl - UK Pageant Organisers เป็นผู้ได้รับสิทธิ์ดังกล่าว ได้มีการจัดประกวดเพื่อหาผู้ดำรงตำแหน่งมิสแกรนด์สหราชอาณาจักรขึ้น โดยถูกกำหนดให้มีผู้ดำรงตำแหน่ง 3 คน คือ มิสแกรนด์อังกฤษ, มิสแกรนด์สกอตแลนด์ และมิสแกรนด์เวลส์ มีการจัดประกวดเพื่อหาผู้ดำรงตำแหน่งมิสแกรนด์โดยเฉพาะ โดยใช้ชื่อการประกวดว่า Miss Grand UK 2015 แต่หลังจากปี ค.ศ. 2016 เป็นต้นมา การจัดประกวดดังกล่าวนั้นถูกจัดขึ้นพร้อมกันกับการประกวดเพื่อหาผู้ดำรงตำแหน่งมิสอินเตอร์เนชันแนลสหราชอาณาจักร, มิสอินเตอร์คอนติเนนทัลอังกฤษ, มิสอินเตอร์คอนติเนนทัลสกอตแลนด์ และมิสอินเตอร์คอนติเนนทัลเวลส์ ภายใต้ชื่อการประกวด UK Power Pageant ต่อมาในปี ค.ศ. 2017 ได้มีตำแหน่ง มิสแกรนด์ไอร์แลนด์เหนือ เพิ่มมาจากเดิม เนื่องจาก Chloe Louise Davies ได้รับสิทธิ์ในการจัดส่งตัวแทนจากไอร์แลนด์เหนือ
มิสแกรนด์สหราชอาณาจักรจะส่งประกวดแบ่งออกเป็น 4 ประเทศในสหราชอาณาจักร คือ อังกฤษ ไอร์แลนด์เหนือ สกอตแลนด์และเวลส์ แต่ในบางปีได้มีการส่งตัวแทนเพียง1คนในนามของสหราชอาณาจักร
มิสแกรนด์สหราชอาณาจักร 2022.
มิสแกรนด์สหราชอาณาจักร 2022
มิสแกรนด์สหราชอาณาจักร 2021.
มิสแกรนด์สหราชอาณาจักร 2021
ยูเคพาวเวอร์เพเจนท์ 2019
ยูเคพาวเวอร์เพเจนท์ 2018.
ยูเคพาวเวอร์เพเจนท์ 2018  เป็นการจัดประกวดนางงามระดับประเทศของสหราชอาณาจักร เพื่อหาตัวแทนเข้าร่วมการประกวดมิสแกรนด์อินเตอร์เนชันแนล 2018, มิสอินเตอร์เนชันแนล 2018 และ มิสอินเตอร์คอนติเนนตัล 2018
ทั้งนี้ การประกวดยูเคพาวเวอร์เพเจนท์ 2018 รอบสุดท้าย จะถูกจัดขึ้นในวันที่ 24 มิถุนายน ค.ศ. 2018 ณ Park Hall Hotel, ถนน Park Hall Rd, , , แลงคาเชอร์ PR7 5LP, สหราชอาณาจักร โดยผู้ที่ผ่านรอบคัดเลือกเข้าสู่การประกวดยูเคพาวเวอร์เพเจนท์ 2018 รอบสุดท้าย มีดังรายชื่อต่อไปนี้:
ยูเคพาวเวอร์เพเจนท์ 2017.
ยูเคพาวเวอร์เพเจนท์ 2017  เป็นการจัดประกวดนางงามระดับประเทศของสหราชอาณาจักร เพื่อหาตัวแทนเข้าร่วมการประกวดมิสแกรนด์อินเตอร์เนชันแนล 2017, มิสอินเตอร์เนชันแนล 2017 และ มิสอินเตอร์คอนติเนนทัล 2017 โดยการประกวดในครั้งนี้เป็นการประกวดเพื่อหาผู้ดำรงตำแหน่งมิสแกรนด์สหราชอาณาจักรครั้งที่ 3 ผู้ที่ได้รับตำแหน่งชนะเลิศในการประกวดครั้งนี้ ได้แก่
ทั้งนี้ การประกวดยูเคพาวเวอร์เพเจนท์ 2017 รอบสุดท้าย ถูกจัดขึ้นเมื่อวันที่ 11 มิถุนายน ค.ศ. 2017 ณ Park Hall Hotel, ถนน Park Hall Rd, , , แลงคาเชอร์ PR7 5LP, สหราชอาณาจักร เมื่อวันที่ 11 มิถุนายน ค.ศ. 2017
ผู้ที่ผ่านรอบคัดเลือกเข้าสู่การประกวดยูเคพาวเวอร์เพเจนท์ 2017 รอบสุดท้าย มีทั้งสิ้น 45 คน ดังรายชื่อต่อไปนี้:
ยูเคพาวเวอร์เพเจนท์ 2016.
ยูเคพาวเวอร์เพเจนท์ 2016
มิสแกรนด์สหราชอาณาจักร 2015.
มิสแกรนด์สหราชอาณาจักร 2015
กีฬาโปโลน้ำในซีเกมส์ 2017
การแข่งขัน โปโลน้ำ ที่มหกรรมกีฬา ซีเกมส์ 2017 ใน กัวลาลัมเปอร์ จะจัดขึ้นที่ สนามกีฬาทางน้ำบูกิตจาลิล ใน บูกิตจาลิล. นี่เป็นหนึ่งในสี่ชนิดกีฬาทางน้ำ, พร้อมกับ กระโดดน้ำ, ว่ายน้ำ และ ระบำใต้น้ำ.
เกมการแข่งขันในปี 2017 จะประกอบไปด้วยสองประเภท.
ด้านล่างนี้คือตารางการแข่งขันสำหรับการแข่งขันกีฬาโปโลน้ำ:
หลี่ซู่เจี๋ย
องค์ชายหลี่ซู่เจี๋ย (李素節,1189 – 24 มิถุนายน 1233) ได้รับการสถาปนาเป็น ซู่กง (許王) เจ้าชายแห่ง ราชวงศ์ถัง โดยพระองค์เป็นพระราชโอรสองค์ที่ 4 ใน จักรพรรดิถังเกาจง แต่เป็นพระองค์เดียวใน พระสนมเซียว
ต่อมาเมื่อพระสนมเซียวและ จักรพรรดินีหวัง ถูกปลดและสำเร็จโทษตามแผนของ จักรพรรดินีอู่ (หรือ บูเช็กเทียน) องค์ชายหลี่ซู่เจี๋ยก็ถูกจับตามองโดยจักรพรรดินีอู่กระทั่งพระองค์ถูกปลงพระชนม์เมื่อวันที่ 24 มิถุนายน พ.ศ. 1233
เธอคือพรหมลิขิต (เพลงของสุกฤษฎิ์ วิเศษแก้ว)
"เธอคือพรหมลิขิต" เป็นซิงเกิลของวงเก็ทสึโนวา และเพลงประกอบซีรีส์เรื่อง "ฮอร์โมนส์ วัยว้าวุ่น" ออกจำหน่ายในวันที่ 4 กันยายน พ.ศ. 2560
ในปี พ.ศ. 2559 เพลง "เธอคือพรหมลิขิต" รวมอยู่ในอัลบั้มของ บี้ สุกฤษฎิ์ วิเศษแก้ว
มิวสิควิดีโอเพลง "เธอคือพรหมลิขิต" มีนักแสดงจาก You Are My Destiny เธอคือพรหมลิขิต มีเนื้อหาเกี่ยวกับเรื่องราวที่วัยรุ่นทุกๆ คนเคยผ่านในจุดๆ เช่น นที่ทำอะไรก็ผิดหมด ทำอะไรก็โดนด่า หนึ่งของชีวิตที่ต้องการแหกกฎ อยากแตกต่าง หาใครเข้าใจ แต่โดยลึกๆ แล้ว ในความแตกต่างที่เราต้องการนั้น จริงๆ เราเพียงต้องการใครสักคนที่เหมือนกัน
เพลง "เธอคือพรหมลิขิต" ได้อันดับ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม
พระนางกุสาวดี
สมเด็จเจ้าฟ้าตรัสน้อย
กรมพระเทพามาตย์ (กัน)
กรมพระเทพามาตย์ หรือ สมเด็จพระอัยกีเจ้า กรมพระเทพามาศ พระนามเดิม กัน เป็นพระอัครมเหสีในสมเด็จพระเพทราชา
กรมพระเทพามาตย์ มีพระนามเดิมว่ากัน เป็นบาทบริจาริกาข้าหลวงเดิมในสมเด็จพระเพทราชาตั้งแต่ก่อนครองราชย์ มีพระธิดาคนหนึ่งชื่อนิ่ม เมื่อพระเพทราชารับนางกุสาวดีมาเป็นภรรยาและให้กำเนิดบุตรชาย นางกันได้เลี้ยงดูพระราชกุมารนั้น (ภายหลังพระกุมารได้ครองราชย์เป็นพระเจ้าสุริเยนทราธิบดี) เมื่อพระเพทราชาครองราชย์ในเดือนกรกฎาคม พ.ศ. 2231 จึงทรงตั้งเป็นพระอัครมเหสีฝ่ายขวา
หลังสมเด็จพระเพทราชาเสด็จสวรรคต พระองค์ออกไปตั้งตำหนักใกล้พระอารามวัดดุสิต ซึ่งเดิมเป็นของเจ้าแม่วัดดุสิตมาก่อน หลังจากนั้นสมเด็จพระสุริเยนทราธิบดีทรงตั้งพระราชมารดาเลี้ยงขึ้นเป็นกรมพระเทพามาตย์ ต่อมาในปี พ.ศ. 2245 เจ้าฟ้าเพชรและเจ้าฟ้าพรริษยาตรัสน้อย จึงร่วมกันลวงตรัสน้อยมาเข้าเฝ้าแล้วจับไปสำเร็จโทษด้วยท่อนจันทน์ แล้วรีบไปเข้าเฝ้ากรมพระเทพามาตย์ ณ วัดดุสิต เพื่อขอพึ่งพระบารมี
ในรัชสมัยสมเด็จพระเจ้าอยู่หัวท้ายสระ กรมพระเทพามาตย์มีพระอิสริยยศเป็นสมเด็จพระอัยกีเจ้า และสวรรคตในปีเถาะ (ราว พ.ศ. 2251) จึงมีพระราชโองการให้สร้างพระเมรุมาศ พระสงฆ์สดับปกรณ์ 10,000 รูป ตามราชประเพณี
ที่ตั้งของโลกในจักรวาล
กิ๊กดู๋ สงครามเพลงเงาเสียง
กิ๊กดู๋ สงครามเพลงเงาเสียง รายการโทรทัศน์ประเภทเกมโชว์ มิวสิกโชว์ผลิตรายการโดยบริษัท เจเอสแอล โกลบอล มีเดีย จำกัด และบริษัท ทริปเปิ้ลทู จำกัด ออกอากาศทุกวันอังคาร เวลา 22:30 – 23:55 น. ดำเนินรายการโดยซูโม่กิ๊ก เกียรติ กิจเจริญ และดู๋ สัญญา คุณากร โดยออกอากาศครั้งแรกวันที่ 15 สิงหาคม พ.ศ. 2560 ซึ่งออกอากาศต่อเนื่องจากกิ๊กดู๋ สงครามเพลงเงินล้านในสัปดาห์ที่แล้ว
ทั้งนี้รายการกิ๊กดู๋ สงครามเพลงเงาเสียงเคยเป็นช่วง "ประชันเงาเสียง" ในรายการ กิ๊กดู๋ สงครามเพลงเงินล้าน แต่ด้วยความนิยมของช่วงประชันเงาเสียงทำให้ทางผู้ผลิตตัดสินใจแยกออกมาผลิตเป็นรายการใหม่คือรายการกิ๊กดู๋ สงครามเพลงเงาเสียงโดยมี บัวผัน ทังโส มาเป็นต้นฉบับครั้งแรก
โดยในต้นปี พ.ศ. 2562 รายการกิ๊กดู๋ สงครามเพลงเงาเสียง ได้เตรียมย้ายไปออกอากาศทาง สถานีโทรทัศน์พีพีทีวี และกลับมาควบรวมเป็นรายการเดียว ในชื่อ กิ๊กดู๋ สงครามเพลงเงินล้าน
รูปแบบของรายการกิ๊กดู๋ สงครามเพลงเงาเสียงนั้นยังคงรูปแบบสมัยเป็นช่วง "ประชันเงาเสียง" ในรายการกิ๊กดู๋ สงครามเพลงเงินล้านเป็นส่วนใหญ่ แต่มีการปรับปรุงรูปแบบในบางจุดเช่น เพิ่มกรรมการจาก 5 คนเป็น 7 คนและได้เพิ่มกติกาใหม่คือหากผู้เข้าประกวดคนใดได้คะแนนต่ำกว่า 2 Like จากทั้งหมด 7 Like ก็ต้องโดนแป้ง 2 ครั้ง
กติการูปแบบที่ 1 (15 - 22 สิงหาคม 2560).
ต้นฉบับประจำสัปดาห์จะต้องเลือกแผ่นป้ายผู้สนับสนุน 16 แผ่นป้าย แบ่งเป็นฝั่ง 8 แผ่นป้าย และฝั่ง 8 แผ่นป้าย เพื่อจับคู่ 4 ผู้เข้าแข่งขันในการแข่งขันในคู่ที่ 1 และคู่ที่ 2 โดยผู้เข้าแข่งขันที่ถูกเปิดป้ายออกมาทั้ง 2 ฝั่ง จะเริ่มเป็นการแข่งขันในคู่ที่ 1 ส่วนผู้เข้าแข่งขันที่เหลืออยู่อีก 2 คนจะถูกจับคู่เป็นการแข่งขันในคู่ที่ 2 ทันที
การตัดสินคู่ที่ 1 และคู่ที่ 2 จะมาจากกรรมการ 7 คน รวม 7 คะแนน หากผู้เข้าแข่งขันคนใดได้คะแนนน้อยกว่าผู้เข้าแข่งขันอีกฝั่งหนึ่ง ผู้เข้าแข่งขันคนนั้นจะโดนแป้งและตกรอบทันที (หากผู้เข้าคนใดได้ไลค์น้อยกว่า 2 คะแนนจาก 0 คะแนนจะต้องเลือก ลงโทษ)
ผู้ชนะจากการแข่งขันคู่ที่ 1 และคู่ที่ 2 จะเข้าสู่รอบตัดสินเพื่อเป็นแชมป์ประจำสัปดาห์ ซึ่งในรอบนี้การตัดสินจะมาจากต้นฉบับประจำสัปดาห์เพียงอย่างเดียว
กติการูปแบบที่ 2 (29 สิงหาคม - 5 กันยายน 2560).
การจับคู่ผู้เข้าแข่งขันยังคงเช่นเดียวกับกติกาในรูปแบบที่ 1 แต่มีการเปลี่ยนแปลงกรรมการจาก 7 คนเหลือ 5 คนเช่นเดิม
การตัดสินคู่ที่ 1 และคู่ที่ 2 จะมาจากกรรมการ 5 คน รวม 5 คะแนน หากผู้เข้าแข่งขันคนใดได้คะแนนน้อยกว่าผู้เข้าแข่งขันอีกฝั่งหนึ่ง ผู้เข้าแข่งขันคนนั้นจะโดนแป้งและตกรอบทันที (หากผู้เข้าคนใดได้ไลค์น้อยกว่า 2 คะแนนจาก 5 คะแนนจะต้องโดนแป้งถึง 2 ครั้ง)
กติการูปแบบที่ 3 (12 กันยายน 2560 - 11 ธันวาคม 2561).
ผู้เข้าแข่งขันที่ชนะจากการแข่งขันคู่แรกจะมีโอกาสได้ลุ้นเงินรางวัล 30,000 บาท จากการเป็นซูเปอร์แชมป์ที่ชนะในคู่ที่ 2 และรอบตัดสินต่อไป ส่วนผู้เข้าแข่งขันคู่อื่นหากเป็นแชมป์ประจำสัปดาห์จะได้รับเงินรางวัล 10,000 บาทเท่านั้น&lt;br&gt;
เริ่มการแข่งขัน ต้นฉบับประจำสัปดาห์จะต้องเลือกแผ่นป้ายผู้สนับสนุน 16 แผ่นป้าย โดยแบ่งเป็นฝั่ง 8 แผ่นป้าย และฝั่ง 8 แผ่นป้าย เพื่อเลือกผู้แข่งขัน 2 คนจาก 4 คนมาจับคู่เป็นการแข่งขันในคู่แรก ส่วนการแข่งขันคู่ที่ 2 ผู้ชนะจากคู่แรก จะมีสิทธิ์เลือกที่จะแข่งกับผู้เข้าแข่งขันที่เหลือ อีก 2 คนได้โดยไม่ต้องเปิดแผ่นป้าย และรอบตัดสินผู้ชนะจากรอบที่ 2 จะต้องแข่งขันกับผู้เข้าแข่งขันที่เหลืออยู่ทันที
การตัดสินต้นฉบับจะมีสิทธิ์ร่วมตัดสินการแข่งขันในคู่แรกและคู่ที่ 2 ด้วย (จากเดิมจะตัดสินในรอบชิงเท่านั้น) โดยต้นฉบับจะมี 2 Like (สามารถยกให้ได้ทั้ง และ ในกรณีที่ให้เสมอ) และกรรมการ 5 คนจะมีคนละ 1 Like หากผู้เข้าแข่งขันที่ได้คะแนน Like มากกว่าจะเป็นผู้ชนะในรอบนั้นและผู้แพ้จะต้องโดนแป้ง โดยผู้ที่ได้คะแนนต่ำกว่า 2 Like จะต้องโดนแป้ง 2 ครั้ง (ตั้งแต่ 19 กันยายน 2560 ผู้แพ้จะโดนแป้งเพียงครั้งเดียวเช่นเดิม)
กรรมการหลัก.
ในกรณีที่กรรมการหลักติดภารกิจไม่สามารถมาเป็นกรรมการได้ ทางรายการจะเชิญดารา-พิธีกรมาเป็นกรรมการรับเชิญแทน
ทางหลวงแผ่นดินหมายเลข 131
ทางหลวงแผ่นดินหมายเลข 131 (ทางเลี่ยงเมืองเชียงรายด้านตะวันตก) เป็นถนนที่แยกมาจากทางหลวงแผ่นดินหมายเลข 1 ที่บ้านสันทรายน้อย ตำบลสันทราย อำเภอเมืองเชียงราย จังหวัดเชียงราย ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1 สายกรุงเทพมหานคร - แม่สาย (เขตแดน) ตอนทางเลี่ยงเมืองเชียงราย พ.ศ. 2558 เป็นทางเลี่ยงเมืองเชียงรายด้านตะวันตก เพื่อระบายปริมาณจราจรจากถนนพหลโยธินให้เคลื่อนผ่านเทศบาลนครเชียงรายได้โดยสะดวกขึ้น นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน อยู่ในระหว่างการดำเนินการก่อสร้างโดยมีกำหนดสิ้นสุดสัญญาก่อสร้างในวันที่ 8 ธันวาคม 2561 ปัจจุบันเปิดให้บริการเป็นที่เรียบร้อยแล้วตั้งแต่วันที่ 4 สิงหาคม พ.ศ. 2562
กิ๊กดู๋ สงครามเพลง
ราชวงศ์เว่ย์เหนือ
ราชวงศ์เว่ย์เหนือ (; พ.ศ. 929 – 1078) หรือ ต้าเว่ย์เหนือ(จักรวรรดิเว่ย์เหนือ) ยังเป็นที่รู้จักกันคือ ทั่วป๋าเว่ย์ (拓跋魏), ยุคเว่ย์หลัง (後魏), และยฺเหวียนเว่ย์ (元魏) เป็นราชวงศ์ที่ก่อตั้งขึ้นโดยเผ่าทั่วป๋า (拓跋氏; Tabgach clan) ของชาติพันธุ์เซียนเปย์ ซึ่งปกครองแผ่นดินจีนทางตอนเหนือ ตั้งแต่ปี พ.ศ. 929 ถึง 1078 (โดยนิตินัยจนกระทั่ง พ.ศ.1079) ในช่วงยุคสมัยยุคราชวงศ์เหนือ-ใต้ ได้รับการกล่าวว่า "เป็นส่วนหนึ่งของยุคความระส่ำระสายทางการเมืองและการเปลี่ยนแปลงทางสังคมและวัฒนธรรมอย่างเข้มข้น" ราชวงศ์เว่ย์เหนือเป็นช่วงยุคสมัยโดยเฉพาะสำหรับการรวบรวมแผ่นดินจีนทางตอนเหนือในปี พ.ศ. 982 เป็นช่วงยุคสมัยที่ศาสนาและความเชื่อจากโลกภายนอกได้ถูกนำเข้าไปเผยแพร่ เช่น ศาสนาพุทธ ซึ่งกลายเป็นที่ยอมรับอย่างเหนียวแน่นในเวลาถัดมา
กีฬาเซปักตะกร้อในซีเกมส์ 2017
เซปักตะกร้อ ในมหกรรมกีฬา ซีเกมส์ 2017 จะจัดขึ้นที่สนามกีฬาในร่มติติวังซา, กัวลาลัมเปอร์ ตั้งแต่วันที่ 16 ถึง 29 สิงหาคม 2560.
ชินลง ซึ่งได้มีการแนะนำใน ซีเกมส์ 2013 ในเมียนมาร์เป็นหมวดหมู่ภายใต้กีฬาของเซปักตะกร้อที่ซีเกมส์ 2017. กีฬาชินลง 4 ประเภทเท่านั้นจะเข้าร่วมโดยผู้ชายจะมีการจัดแข่งขันขึ้น.
ด้านล่างนี้คือตารางการแข่งขันสำหรับการแข่งขันเซปักตะกร้อ:
ท้องนอกมดลูก
การท้องนอกมดลูก
ยงศิลป์ วงศ์พนิตนนท์ (เกิด 11 เมษายน พ.ศ. 2545) ชื่อเล่น ยอร์ช เป็นนักแสดงและนักร้องชาวไทย อดีตนักแสดงสังกัดสถานีโทรทัศน์ไทยทีวีสีช่อง 3 มีชื่อเสียงจากการรับบท "วันเฉลิม" (รุ่น 3) ในละครโทรทัศน์เรื่อง "ทองเนื้อเก้า" (2556)
ยงศิลป์ เกิดเมื่อวันที่ 11 เมษายน พ.ศ. 2545 ที่จังหวัดพะเยา จบการศึกษาในระดับประถมศึกษาจากโรงเรียนรัตนบัณฑิตวิทยา ศึกษาอยู่ในระดับมัธยมศึกษาที่โรงเรียนพระแม่สกลสงเคราะห์ ปัจจุบันกำลังศึกษาอยู่ที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ยงศิลป์ เริ่มเป็นที่รู้จักจากการรับบทเป็น วันเฉลิม รุ่น 3 ในละครเรื่อง "ทองเนื้อเก้า" เมื่อปี 2556 และยังทำให้เขาได้รับการเสนอชื่อเข้าชิงรางวัลนาฏราช ครั้งที่ 5 สาขานักแสดงสมทบชายยอดเยี่ยม อีกด้วย ปัจจุบันหมดสัญญากับทางสังกัดสถานีโทรทัศน์ไทยทีวีสีช่อง 3
อีวาน ปันฟีลอฟ
อีวาน วาซีลเยวิช ปันฟีลอฟ  เป็นผู้บัญชาการกองทัพโซเวียตในช่วงแนวรบด้านตะวันออกระหว่างสงครามโลกครั้งที่สอง เขาได้รับเครื่องอิสริยาภรณ์วีรชนแห่งสหภาพโซเวียตหลังเขาเสียชีวิตในการปฏิบัติหน้าที่ เขาเป็นที่รู้จักจากการบังคับปัญชากองพลปืนยาวที่ 316 ระหว่างการปกป้องกรุงมอสโก จาก ฟาสซิสต์เยอรมนี
Ivan Panfilov
รากนครา (ละครโทรทัศน์ พ.ศ. 2560)
หลี่อี้ฟู่
หลี่อี้ฟู่ ( , 1157 – 1209) ขุนนางในช่วงต้น ราชวงศ์ถัง โดยเป็น อัครมหาเสนาบดี ในรัชสมัย จักรพรรดิถังเกาจง จากการสนับสนุนของ จักรพรรดินีอู่ หรือ บูเช็กเทียน จักรพรรดินีองค์ที่ 2 ในจักรพรรดิเกาจง
แต่เพราะการทุจริตฉ้อราษฎร์บังหลวงทำให้หลี่อี้ฟู่ถูกปลดจากตำแหน่งเมื่อ พ.ศ. 1206 และถูกเนรเทศกระทั่งถึงแก่อสัญกรรมระหว่างถูกเนรเทศเมื่อ พ.ศ. 1209 ขณะอายุเพียง 52 ปี
สฺวี่ จิ้งจง
สฺวี่ จิ้งจง (; ค.ศ. 592 – 20 กันยายน ค.ศ. 672) ชื่อรองว่า หยันสู (延族) เมื่อสิ้นชีวิตแล้วได้บรรดาศักดิ์ว่า เกาหยางกงกง (高陽恭公) เป็นข้าราชการชาวจีนในสมัยราชวงศ์ถัง ดำรงตำแหน่งอัครมหาเสนาบดีในรัชกาลของจักรพรรดิถังเกาจง (唐高宗) และมีอำนาจมากเพราะความสนิทชิดเชื้อกับอู่ เจ๋อเทียน (武則天) มเหสีของจักรพรรดิถังเกาจง
โรงเรียนเลยอนุกูลวิทยา
โรงเรียนเลยอนุกูลวิทยา (อังกฤษ: Loei Anukul Wittaya School; อักษรย่อ: ล.อ.ว. — LAW) เป็นโรงเรียนมัธยมศึกษาขนาดใหญ่สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 251 ถนนมลิวรรณ ตำบลนาอาน อำเภอเมืองเลย จังหวัดเลย
โรงเรียนเลยอนุกูลวิทยาตั้งอยู่เลขที่ 251 ถนนมลิวรรณ ตำบลนาอาน อำเภอเมืองเลย จังหวัดเลย มีเนื้อที่ 170 ไร่เศษ ตั้งขึ้นตามประกาศกระทรวงศึกษาธิการเมื่อวันที่ 29 พฤษภาคม 2521 ซึ่งมีนายชาญ พันธุมรัตน์ ผู้ว่าราชการจังหวัดเลย นายวรพจน์ ฟอกสันเที๊ยะ ศึกษาธิการจังหวัดเลย และนายฉลอง บาลลา เป็นผู้ประสานงานกรมสามัญศึกษาประจำจังหวัดเลยเพื่อเริ่มก่อตั้ง โดยครั้งแรกที่เริ่มก่อตั้งนั้น มีนายสายเดิร บุญตรา อาจารย์ใหญ่โรงเรียนเชียงคานมารักษาการ ในตำแหน่งครูใหญ่เป็นเวลา 24 วัน จากนั้นทางจังหวัดได้แต่งตั้งให้นายฉลอง บาลลา ดำรงตำแหน่งครูใหญ่ อาจารย์ใหญ่ และผู้อำนวยการ ในปีพ.ศ. 2521 ซึ่งถือเป็นท่านผู้อำนวยการคนแรกของโรงเรียน
ปัจจุบัน โรงเรียนเลยอนุกูลวิทยาเปิดสอนในระดับมัธยมศึกษาปีที่ 1 ถึงระดับมัธยมศึกษาปีที่ 6 มีอาคารเรียน 3 อาคาร อาคารปฏิบัติการ 2 หลัง อาคารชั่วคราว 1 หลัง หอประชุมใหญ่ 2 ชั้น 1 หลัง โรงยิม 1 หลัง ภายใต้การนำของท่านผู้อำนวยการ นายวิชัย ปุรัน
ปีการศึกษา 2562 โรงเรียนเลยอนุกูลวิทยา อำเภอเมือง จังหวัดเลย สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ กำหนดแผนการจัดชั้นเรียน ระดับชั้นมัธยมศึกษาตอนต้น และระดับชั้นมัธยมศึกษาตอนปลาย 6:6:5/6:6:6 รวม 35 ห้องเรียน มีครูและบุคลากรทางการศึกษารวม 81 คน นักเรียน 913 คน มีอาคารเรียนถาวร 4 หลัง อาคารประกอบ 5 หลัง สถานภาพสำคัญที่หน่วยงานต้นสังกัด คือ กระทรวงศึกษาธิการและสำนักงานคณะกรรมการการศึกษาขั้นพื้นฐาน (สพฐ.) กำหนดภารกิจ ให้ดำเนินการอย่างมีมาตรฐานคุณภาพตามหลักโรงเรียนมาตรฐานสากล (World Class Standard School : WCSS)
โรงเรียนเลยอนุกูลวิทยา เป็น 1 ใน 3 โรงเรียนมัธยมศึกษาของจังหวัดเลยที่เข้าร่วมในโครงการห้องเรียนพิเศษวิทยาศาสตร์ ของสสวท ร่วมกับโรงเรียนเลยพิทยาคม และโรงเรียนจุฬาภรณราชวิทยาลัย เลย และเป็นโรงเรียนมาตรฐานสากล(World Class Standard School) ร่วมกับ โรงเรียนศรีสงครามวิทยา โรงเรียนภูเรือวิทยา และโรงเรียนเลยพิทยาคม นอกจากนี้โรงเรียนเลยอนุกูลวิทยายังเป็นโรงเรียนคู่พัฒนากับโรงเรียนเลยพิทยาคม ซึ่งในทุกๆปี จะมีการแข่งขัน ฟุตบอลประเพณีโรงเรียนคู่พัฒนา เลยอนุกูล-เลยพิทย์ ซึ่งจัดขึ้นครั้งแรกเมื่อปี พ.ศ. 2560 โดยใช้สนามกีฬาจังหวัดเลยเป็นสถานที่จัดการแข่งขัน
โรงเรียนเลยอนุกูลวิทยา เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) โดยมีองค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
ปัจจุบัน โรงเรียนเลยอนุกูลวิทยาได้จัดทำหลักสูตรสถานศึกษาโดยยึดตามหลักสูตรการศึกษาขั้นพื้นฐาน พุทธศักราช 2551 เป็นหลักสูตรแกนกลางการศึกษา และจัดแผนการเรียนการสอนอย่างครอบคลุมและตรงตามความต้องการของผู้เรียน ดังนี้
กิจกรรมกีฬาภายใน "ทองกวาวเกมส์" (กีฬาสี).
โรงเรียนเลยอนุกูลวิทยาจะมีการจัดการแข่งขันกีฬาภายในหรือกีฬาสีในช่วงปลายเดือนพฤษจิกายนของทุกปี ปีละ 2 วัน โดยแบ่งเป็น 4 คณะสี ได้แก่
กิจกรรมฟุตบอลประเพณีโรงเรียนคู่พัฒนา เลยอนุกูล-เลยพิทย์.
เป็นกิจกรรมเพื่อเชื่มสัมพันธ์ระหว่างโรงเรียน 2 โรงเรียนคือ โรงเรียนเลยอนุกูลวิทยาและโรงเรียนเลยพิทยาคม ซึ่งจะจัดขึ้นเป็นประจำทุกปี โดยเริ่มต้นครั้งแรกเมื่อปี พ.ศ. 2560 ที่สนามกีฬาจังหวัดเลย และจะผลัดกันเป็นเจ้าภาพทุกๆครั้ง คล้ายๆ กับฟุตบอลประเพณีจุฬาฯ-ธรรมศาสตร์
ฮั่ว ชฺวี่ปิ้ง
ฮั่ว ชฺวี่ปิ้ง (; 140 ปีก่อน ค.ศ. – 117 ปีก่อน ค.ศ.) เมื่อสิ้นชีวิตแล้วได้บรรดาศักดิ์ จิ่งหฺวันโหว (景桓侯) เป็นขุนศึกจีนสมัยราชวงศ์ฮั่นตะวันตก รับราชการในสมัยจักรพรรดิฮั่นอู่ (汉武帝) เป็นหลานของจักรพรรดินีเว่ย์ จื่อฟู (衛子夫) มเหสีของจักรพรรดิฮั่นอู่ ทั้งเป็นหลานของขุนพลเว่ย์ ชิง (衛青) และเป็นพี่ชายของขุนพลฮั่ว กวาง (霍光)
Big Bang (South Korean band)
จอร์จ ฟอน คลืชเลอร์
Wilhelm List
วิลเฮล์ม ลิซท์
Reichskanzlei
Walther von Brauchitsch
Fedor von Bock
Paul Ludwig Ewald von Kleist
เอริช แรดเดอร์
ทากาโอะ โยชิดะ
จรัสเดช อุลิต